PA kap na Trollip oor adjunk-pos | Maroela Media
Dit kom nadat die PA Donderdag amptelik aan die DA-geleide koalisieregering onttrek het, net drie maande nadat die koalisieregering die metro oorgeneem het.
Die PA het gedreig om sy ooreenkoms met die DA te staak indien Daniels nie as adjunkburgemeester aangestel word nie. Daniels het Vrydag in 'n WhatsApp-boodskap beweer 'n vergadering is vroeër die week gehou waartydens Trollip prontuit gesê het die stad het nie 'n adjunkburgemeester nodig nie. Hy het gesê Trollip het glo gesê die metro het net 'n burgemeester en LUR'e nodig.
Daniels het Trollip arrogant genoem en het die oorblywende koalisievennote, die African Christian Democratic Party (ACDP) en Congress of the People (Cope), daarvan beskuldig dat hulle toelaat dat daar oor hulle geloop word.
Daniels is van mening dat Trollip alleen aan die stuur van sake wil wees en het Siyasanga Sijadu, raadslid van Cope, en Lance Grootboom, 'n ACDP-raadslid, daarvan beskuldig dat hulle handpoppe is wat gemanipuleer word.
"Hoe kan enige mens ooit instem dat hierdie metro net 'n burgemeester nodig het? Hoekom sal jy ander probeer oortuig dat ons nie iemand nodig het wat homself bo ander stel deur adjunkburgemeester te wees nie, maar tog wil jy as burgemeester oor almal heers?" het Daniels gevra.
Intussen het Kristoff Adelbert, die burgemeesterskomitee se personeelhoof, gesê die raad is nie verplig om 'n adjunkburgemeester te verkies nie. "Nie die Stad van Johannesburg óf die Stad Tshwane het adjunkburgemeesters nie," het Adelbert gesê.
"Enige verandering of aanstelling van 'n posisie op die uitvoerende raad moet deur al die koalisievennote ooreengekom word. Daar was nog nie tyd hiervoor voor gister [Donderdag] se raadsvergadering nie."
Met die jongste verwikkelinge in die Nelson Mandelabaai-metro se politieke landskap, is die DA-geleide koalisie terug na 59 setels teen 'n gesamentlike 61 setels vir die opposisie indien die United Democratic Movement (UDM) besluit om deel van die opposisie te bly. Op die oomblik kan die koalisieregering nie mosies goedkeur indien dit nie die ondersteuning van minstens twee opposisiepartye het nie.
Donderdag se raadsvergadering moes verdaag omdat daar nie 'n kworum was nadat opposisiepartye die sitting geboikot het nie.
Die ANC, EFF, AIC, United Front en UDM het almal nie vir die vergadering opgedaag nie.
Tien sterf in gru-ongelukke in Mpumalanga
Ja mnr Daniels jy is 100% reg hulle dans na die DA se pype in n positiewe manier nie soos julle wat indien julle met n koalisie instem iets daarvoor verruil wil hê nie, hulle almal doen dit in die belang van die kiesers wat hulle daar geplaas het en nie vir hul eie sak nie, wat julle nie besef of wil besef nie, op die lang duur kan almal daaruit voordeel trek, ten eerstens die kiesers en dan die mense wat hul verkies het, In Krugersdorp gebeur presies dieslfde, die ANC het die verkiesing verloor maar weier steeds om… Lees meer »
Swarigheid indien dit ons voorland met koalisiepolitiek is. Verwagtinge en waardes wat bots. Selfsug en die " Greater good". Verwesterting vs Afrikanisering. Koalisievennote moet maar die fýnskrif deurtrap alvorens hul saam op die katel spring.
Mooi Josua ek hou van jou inset hierbo. Daar is sekere politieke partye wat dink die munisipale raad is 'n werkskepping en welsyn projek. Om adjunk klas kaptein te wees is nie 'n reg nie maar 'n voorreg – die raad moet verantwoordelik optree met die belastingbetaler se geld terwille van die gemeenskap.
Trollip lyk darem baie wit en manlik as burgermeester vanuit n party wat nogal VIR regstellende aksie gestem het. Of pas hulle dit net toe waar dit hulle pas???